《趁市八首 其二》
明代·方国骅

鼓刀击筑更谁堪，敢向清时说盍簪。频岁避人如旅雁，终年糊口似春蚕。

挟龟问卜疑伧叟，远磬焚香辨野庵。七宝十车浑是梦，莫誇邻女早提篮。

作者简介：方国骅，字楚卿。番禺人。颛恺（成鹫）父。明唐王隆武元年（一六四五）举人。鼎革后，隐居授徒，世称学守先生。著有《学守堂集》。事见清道光《广东通志》卷七六。